[[Fil:Casimir Dudevant.jpeg|thumb|right|200px|Casimir Dudevant, Sands ægtemand (1860’erne).]]
På Mallorca kan man besøge det nedlagte [[Karteuserordenen|karteuserkloster]] i [[Valldemossa]], hvor Sand tilbragte vinteren 1838-39 sammen med Chopin og sine to børn.<ref>[http://www.valldemossa.com/museoin.htm Om klosteret i Valldemossa].</ref> Hun beskrev rejsen i bogen ''Un Hiver à Majorque'' (”En Vinter på Mallorca”), udgivet i 1855.
Chopin var allerede syg af tuberkulose (eller [[cystisk fibrose]]), og han og Sand troede, at en rejse til Mallorca ville gavne hans helbred; men den mallorcanske vinter var kold og regnfuld og forværrede Chopins symptomer, så rejseselskabet måtte forlade øen i hast.
{{uddybende|Frédéric Chopins og George Sands forhold}}
Sand og Chopin slog op to år før Chopins død. Der var forskellige årsager til bruddet. I 1847 udgav Sand romanen ''Lucrezia Floriani'', der handler om en syg østeuropæisk fyrste ved navn Karol, som bliver passet af skuespillerinden Lucrezia.<ref>Szulc, Tad. ''Chopin in Paris'', s. 326.</ref> Hovedpersonerne kan identificeres med Chopin og Sand; selv om Sand benægtede at have karikeret Chopin i sin roman, har han muligvis følt sig krænket over den.
Den umiddelbare årsag til bruddet var dog Sands datter Solange. Chopin bibeholdt et godt forhold til Solange og hendes mand, billedhuggeren Auguste Clésinger, efter at parret havde haft et voldsomt skænderi med George Sand om pengesager. Sand opfattede Chopins støtte til Solange som forræderi og et bevis på, at han altid ”havde elsket” Solange.<ref>Szulc, Tad. ''Chopin in Paris'', s. 344 (fra korrespondancen mellem Sand og Chopin).</ref>
Sands søn Maurice brød sig ikke om Chopin. Maurice, der ønskede at overtage rollen som ”herren i huset”, så Chopin som en rival.
I 1847 bragte Chopin og Sand deres 10 år lange forhold til ophør. Han var fattig, men hans rige skotske elev Jane Stirling havde lejet en stor lejlighed til ham i Place Vendôme 12, hvor han tilbragte den sidste tid frem til sin død i 1849. Stirling betalte også udgifterne til hans begravelse i [[Madeleinekirken]]. Begravelsen blev overværet af mere end 3.000, deriblandt [[Eugène Delacroix]], [[Franz Liszt]], [[Victor Hugo]] og andre berømtheder. Men George Sand var fraværende.
Historie Kultur